Temeljem članka 12. stavka 2. podstavka 10. Odluke o upravnim tijelima Osječko-baranjske županije («Županijski glasnik» broj 3/10., 4/12. i 10/13.), a u svezi članaka 31. i 32. Zakona o zaštiti prava pacijenata («Narodne novine» broj 169/04. i 37/08.) Upravni odjel za zdravstvo i socijalnu skrb Osječko-baranjske županije objavljuje


      JAVNI POZIV
za prijavu osoba za izbor i imenovanje
članova Povjerenstva za zaštitu prava pacijenata
[bookmark: _GoBack]na području Osječko-baranjske županije 


Prema Zakonu o zaštiti prava pacijenata («Narodne novine» broj 169/04. i 37/08.) skupština jedinice područne (regionalne) samouprave na temelju javnog poziva imenuje Povjerenstvo za zaštitu prava pacijenata koje ima pet članova iz redova pacijenata, nevladinih udruga i stručnjaka s područja zaštite prava pacijenata.

U Osječko-baranjskoj županiji Povjerenstvo je osnovano 2005. godine, a trenutno djeluje u trećem sazivu imenovanom 4. travnja 2013. na rok od četiri godine. Cilj osnivanja povjerenstva je ostvarivanje i promicanje prava pacijenata na području jedinice područne (regionalne) samouprave. Sukladno Zakonu Povjerenstvo obavlja sljedeće poslove:

· prati primjenu propisa na području jedinice područne (regionalne) samouprave koji se odnose na zaštitu prava i interesa pacijenata,
· prati povrede pojedinačnih prava pacijenata na području jedinice područne (regionalne) samouprave,
· predlaže poduzimanje mjera za zaštitu i promicanje prava pacijenata na području jedinice područne (regionalne) samouprave,
· bez odgađanja obavještava Povjerenstvo za zaštitu i promicanje prava pacijenata ministarstva nadležnog za zdravstvo o slučajevima težih povreda prava pacijenata koje mogu ugroziti život ili zdravlje pacijenata,
· podnosi skupštini jedinice područne (regionalne) samouprave i ministarstvu nadležnom za zdravstvo godišnje izvješće o svom radu,
· obavještava javnost o povredama prava pacijenata i
· obavlja druge poslove određene Zakonom o zaštiti prava pacijenata.


Radi pripreme prijedloga za novi izbor i imenovanje članova Povjerenstva za zaštitu prava 
pacijenata na području Osječko-baranjske županije u četvrti saziv, pozivaju se pacijenti te članovi nevladinih udruga i stručnjaci s područja zaštite prava pacijenata da se prijave za izbor i imenovanje članova navedenog Povjerenstva.

	Pisane i kvalitetno obrazložene prijave koje za člana udruga trebaju sadržavati i dokaz o članstvu u udruzi odnosno za stručnjake s područja zaštite prava pacijenata dokaz o stručnosti mogu se podnijeti do kraja veljače 2017. godine, na adresu:

Osječko-baranjska županija, Upravni odjel za zdravstvo i socijalnu skrb
Kapucinska 40/I, 31 000 Osijek
s naznakom «za izbor i imenovanje članova Povjerenstva».





